chhatramani/nepal_legal_regulations_corpus_np huggingface dataset:
शिवपुरी नागार्जुन राष्ट्रिय निकुञ्‍ज नियमावली २०७६ (Shivapuri Nagarjun National Park Regulation, 2019)

द्रष्टव्यः । १. प्रवेशपत्र अर्को व्यक्तिलाई हस्तान्तरण गर्न पाइने छैन । २. शिवपुरी नागार्जुन राष्ट्रिय निकुञ्जभित्र रहन्जेल प्रत्येक व्यक्तिले प्रवेशपत्र आफ्नो साथमा राख्नु पर्नेछ र निकुञ्जको सम्बन्धित कर्मचारी तथा निकुञ्ज सुरक्षाकर्मीले हेर्न चाहेमा जुनसुकै बखत देखाउनु पर्नेछ । ३. निकुञ्जभित्र प्रवेश गर्ने व्यक्तिले शिवपुरी नागार्जुन राष्ट्रिय निकुञ्ज नियमावली, २०७५ को पूर्ण रुपले पालना गर्नु पर्नेछ । ४. सुविधा प्राप्त बाटो वा अनुसूची-४ बमोजिमको बाटो बाहेक अन्यत्र घरपालुवा जनावर साथमा लैजान पाइने छैन । ५. गाँजा, चुरोट, रक्सी, मासु, बाजागाजा, बासुरी, मुरली, गितार, टेन्ट, स्लिपिङ ब्याग लगायतका सामग्री लैजान पाइने छैन । अनुसूची-३ । (नियम ६ को उपनियम (१) सँग सम्बन्धित) । निकुञ्जभित्र रहेका सुविधा प्राप्त बाटो । क्र.सं सुविधा प्राप्त बाटो लम्बाई कैफियत । १. बालाजु बाइपास-मुड्खु ४.५ किमी । २. बौडेश्वर-गुर्जे ५ किमी । ३. बाङ्गे सल्ला-डाँडागाउँ ४.४ किमी । मिति २०८१ । १० । १० को नेपाल राजपत्रमा प्रकाशित सूचनाद्वारा हेरफेर । ४. महाइकाल-मूलखर्क-ओखेनी गाउँ ३.५ कि.मि. । अनुसूची-४ । (नियम ६ को उपनियम (२) सँग सम्बन्धित) । सवारी साधन र पैदल यात्रुको लागि बाटो । (क) सवारी साधन र पर्यटक पैदल यात्रुहरूको लागि: । (१) फूलबारी गेट-ऐन डाँडा-जमाचो-स्वानागाउँ । (२) फूलबारी गेट-नाङ्गे डाँडा- जमाचो । (३) फूलबारी गेट-नाङ्गे डाँडा- जमाचो-ऐन डाँडा-स्वानागाउँ-मुड्खु । (४) ककनी-गुर्जे भञ्ज्याङ-डाँडागाउँ-पानीमुहान । (५) ककनी-पाँचमाने-तारकेश्वर । (६) पाँचमाने-तारकेश्वर-अल्ले-गुर्जेभञ्ज्याङ । (७) गुर्जेभञ्ज्याङ-पाटेभ्वारा- विष्णुपादुका - पानीमुहान । (८) गुर्जेभञ्ज्याङ-गुरुङगाउँ । (९) गुर्जेभञ्ज्याङ-पाटेभ्वारा-चगाउँ-चिसापानी । (१०) पानीमुहान-नागीगुम्बा-बागद्वार-शिवपुरी पिक । (११) पानीमुहान-विष्णुद्वार-डाँडागाउँ । (१२) पानीमुहान-छापभञ्ज्याङ-शिवपुरी पिक । (१३) पानीमुहान-नागी गुम्बा-तारेभिर-सुन्दरीजल । (१४) पानीमुहान-बागद्वार-चिसापानी । (१५) सुन्दरीजल-मूलखर्क-चिसापानी । मिति २०८१ । १० । १० को नेपाल राजपत्रमा प्रकाशित सूचनाद्वारा हेरफेर । (१६) मूलखर्क-झुले -चिसापानी । (१७) मणिचुड-झुले-चिसापानी । (१८) झुले-देउराली-चिसापानी । (ख) स्थानीय पैदल यात्राका लागिः । (१) बूढानीलकण्ठ-छापभञ्ज्याङ-सिक्रे (नुवाकोट जिल्लाका छाप, सिक्रे, लिखुका स्थानीय जनताका लागि मात्र) । (२) गुर्जेभञ्ज्याङ-सुरिया चौर (गुरुङगाउँका स्थानीय जनताका लागि मात्र) । (३) मुड्खु-स्वानागाउँ (छत्र देउरालीका स्थानीय जनताका लागि मात्र) । (४) सुन्दरीजल-मूलखर्क-ओखेनी-रोल्चे (सुन्दरीजल, छाप र लिखुका स्थानीय जनताका लागि मात्र) । (५) सुन्दरीजल-मूलखर्क-चिसापानी (नुवाकोट जिल्लाका तलाखु गाउँका स्थानीय जनताका लागि मात्र) । अनुसूची-५ । (नियम ११ को उपनियम (१) र नियम १९ को उपनियम (२) सँग सम्बन्धित) । नेपाल सरकार । वन तथा वातावरण मन्त्रालय । राष्ट्रिय निकुञ्ज तथा वन्यजन्तु संरक्षण विभाग । शिवपुरी नागार्जुन राष्ट्रिय निकुञ्ज । सवारी साधन प्रवेश अनुमतिपत्र/व्यवसायिक जङ्गल ड्राइभ सञ्चालन गर्न । सवारी साधन प्रवेश अनुमतिपत्र । क्र.सं: । मिति: । १. सवारी धनीको नाम, थरः । २. सवारी चालकको नाम, थरः । ३. सवारी चालकको ठेगानाः । ४. सवारीको किसिमः । ५. सवारी साधन नम्बरः । ६. लाइसेन्स नंः । ७. प्रवेशद्वारः । ८. सवारी साधनको दस्तुरः ।
शिवपुरी नागार्जुन राष्ट्रिय निकुञ्‍ज नियमावली २०७६ (Shivapuri Nagarjun National Park Regulation, 2019)

शिवपुरी नागार्जुन राष्ट्रिय निकुञ्ज । सवारी साधन प्रवेश अनुमतिपत्र/व्यवसायिक जङ्गल ड्राइभ सञ्चालन गर्न । सवारी साधन प्रवेश अनुमतिपत्र । क्र.सं: । मिति: । १. सवारी धनीको नाम, थरः । २. सवारी चालकको नाम, थरः । ३. सवारी चालकको ठेगानाः । ४. सवारीको किसिमः । ५. सवारी साधन नम्बरः । ६. लाइसेन्स नंः । ७. प्रवेशद्वारः । ८. सवारी साधनको दस्तुरः । सि.नं. सवारी साधन वार्षिक (रु. ) प्रति पटक (रु. ) निःशुल्क । १. मोटरसाइकल । २. कार, जिप, टेम्पो, ट्याक्सी । ३. माईक्रोबस, मिनिबस, मिनिट्रक, ट्याक्टर । ४. ठूलो बस, ठूलो ट्रक, डोजर, क्रेन । ५. साइकल । (बुझाएको रसिद नम्बर , मिति: ) । (अनुमतिपत्र प्रदान गर्नेको दस्तखत) । द्रष्टव्यः । १. सवारी साधनको अनुमतिपत्र अर्को सवारी साधनको लागि हस्तान्तरण गर्न पाईने छैन । २. निकुञ्जभित्र रहन्जेल सम्बन्धित सवारी चालकले सवारी साधनको अनुमतिपत्र आफ्नो साथमा राख्नु पर्नेछ र निकुञ्जको कर्मचारी वा सुरक्षाकर्मीले हेर्न चाहेमा जुनसुकै बखत देखाउनु पर्नेछ । ३. निकुञ्जभित्र सवारी साधन चलाउँदा शिवपुरी नागार्जुन राष्ट्रिय निकुञ्ज नियमावली, २०७६ को पूर्ण रूपले पालना गर्नु पर्नेछ । अनुसूची-६ । (नियम २० को उपनियम (२) सँग सम्बन्धित) । नेपाल सरकार । वन तथा वातावरण मन्त्रालय । राष्ट्रिय निकुञ्ज तथा वन्यजन्तु संरक्षण विभाग । शिवपुरी नागार्जुन राष्ट्रिय निकुञ्ज । सोत्तर तथा पातपतिङ्गर सङ्कलन पूर्जी । क्र.सं: । मिति: । १. सङ्कलन पूर्जी पाउने व्यक्तिको नाम, थरः । २. उपभोक्ता समूहको नामः । ३. ठेगानाः । ४. अनुमति बहाल रहने अवधिः । ५. प्रवेश गर्ने क्षेत्रः । ६. सङ्कलन गर्ने क्षेत्रः । ७. प्रवेश दस्तुर (प्रति दिन प्रति पूर्जी): रु. । - । पतकर, सोत्तर, सल्लेरी ( दिन गुणा दर) । (बुझाएको रसिद नं , मिति: ) । (सङ्कलन पूर्जी दिनेको दस्तखत) । द्रष्टव्यः । १. यो सङ्कलन पूर्जी अन्य व्यक्तिलाई हस्तान्तरण गर्न पाईने छैन । २. निकुञ्जभित्र रहन्जेल यो सङ्कलन पूर्जी आफ्नो साथमा राख्नु पर्नेछ र निकुञ्जको कर्मचारी तथा सुरक्षाकर्मीले हेर्न चाहेमा जुनसुकै बखत देखाउनु पर्नेछ । ३. निकुञ्जभित्र प्रवेश गर्ने व्यक्तिले शिवपुरी नागार्जुन राष्ट्रिय निकुञ्ज नियमावली, २०७६ को पूर्ण रूपले पालना गर्नु पर्नेछ । अनुसूची-७ । (नियम २६ को उपनियम (१) सँग सम्बन्धित) । जलस्रोत उपयोग गरे बापत कार्यालयलाई बुझाउनु पर्ने शुल्क । क्र.सं. जलस्रोतको उपयोग मध्यवर्ती क्षेत्रभित्रको उपभोक्ता मध्यवर्ती क्षेत्र बाहिरका अन्य उपभोक्ता । १. खानेपानी उपभोक्तासँग असुल गर्ने शुल्कको पाँच प्रतिशत उपभोक्तासँग असुल गर्ने शुल्कको बीस प्रतिशत (काठमाडौँ खानेपानी लिमिटेडले वितरण गरेको समेत) । २. सिँचाइ उपभोक्तासँग असुल गर्ने शुल्कको पाँच प्रतिशत उपभोक्तासँग असुल गर्ने शुल्कको बीस प्रतिशत । ३. जल विद्युत उपभोक्तासँग असुल गर्ने शुल्कको पाँच प्रतिशत उपभोक्तासँग असुल गर्ने शुल्कको बीस प्रतिशत । अनुसूची-८ । (नियम २६ को उपनियम (२) सँग सम्बन्धित) । नेपाल सरकार । वन तथा वातावरण मन्त्रालय । राष्ट्रिय निकुञ्ज तथा वन्यजन्तु संरक्षण विभाग । शिवपुरी नागार्जुन राष्ट्रिय निकुञ्ज । खानेपानी, सिँचाइ, जलविद्युत आदि प्रयोग बापत शुल्क बुझाएको रसिद । क्र.सं: । मिति: । १. शुल्क तिर्ने संस्थाको नाम: । २. ठेगाना: । ३. सङ्कलन गर्ने क्षेत्र: । ४. दस्तुर: । (क) खानेपानी रु । - । (ख) सिँचाइ रु । - । (ग) जलविद्युत रु । - । (घ) अन्य रु । - ।
शिवपुरी नागार्जुन राष्ट्रिय निकुञ्‍ज नियमावली २०७६ (Shivapuri Nagarjun National Park Regulation, 2019)

शिवपुरी नागार्जुन राष्ट्रिय निकुञ्ज । खानेपानी, सिँचाइ, जलविद्युत आदि प्रयोग बापत शुल्क बुझाएको रसिद । क्र.सं: । मिति: । १. शुल्क तिर्ने संस्थाको नाम: । २. ठेगाना: । ३. सङ्कलन गर्ने क्षेत्र: । ४. दस्तुर: । (क) खानेपानी रु । - । (ख) सिँचाइ रु । - । (ग) जलविद्युत रु । - । (घ) अन्य रु । - । (बुझाएको रसिद नं , मिति: ) । (शुल्क बुझ्ने कर्मचारीको दस्तखत) । अनुसूची-९ । (नियम ३४ को उपनियम (२) सँग सम्बन्धित) । नेपाल सरकार । वन तथा वातावरण मन्त्रालय । राष्ट्रिय निकुञ्ज तथा वन्यजन्तु संरक्षण विभाग । शिवपुरी नागार्जुन राष्ट्रिय निकुञ्ज । प्रकृति पथ प्रदर्शक (नेचर गाईड) अनुमतिपत्र । क्र.सं: । मिति: । १. प्रकृति पथ प्रदर्शक (नेचर गाईड) अनुमतिपत्र लिने व्यक्तिको नाम, थर: । २. ठेगाना: । ३. उमेर: । ४. गाईडको तह: । ५. गाईड दर्ता नम्बर: । ६. नागरिकता: । ७. प्रयोग गर्ने प्रवेशद्वार: । ८. गाईड अनुमति वार्षिक दस्तुर रु । - । (बुझाएको रसिद नं: , मिति: ) । (अनुमतिपत्र प्रदान गर्नेको दस्तखत) । द्रष्टव्य: । १. प्रकृति पथ प्रदर्शक (नेचर गाईड) अनुमतिपत्र हस्तान्तरण गर्न पाईने छैन । २. शिवपुरी नागार्जुन राष्ट्रिय निकुञ्जभित्र रहन्जेल गाईडले प्रकृति पथ प्रदर्शक (नेचर गाईड) अनुमतिपत्र आफ्नो साथमा राख्नु पर्नेछ र निकुञ्जको कर्मचारी तथा सुरक्षाकर्मीले हेर्न चाहेमा जुनसुकै बखत देखाउनु पर्नेछ । ३. प्रकृति पथ प्रदर्शक (नेचर गाईड) अनुमतिपत्र प्रत्येक वर्ष नवीकरण गराउनु पर्नेछ । ४. निकुञ्जभित्र प्रवेश गर्ने व्यक्तिले शिवपुरी नागार्जुन राष्ट्रिय निकुञ्ज नियमावली, २०७६ को पूर्ण रुपले पालना गर्नु पर्नेछ । अनुसूची-१० । (नियम ३६ को उपनियम (१) सँग सम्बन्धित) । नेपाल सरकार । वन तथा वातावरण मन्त्रालय । राष्ट्रिय निकुञ्ज तथा वन्यजन्तु संरक्षण विभाग । शिवपुरी नागार्जुन राष्ट्रिय निकुञ्ज । स्थानीय उपभोक्ताको लगत लिने फाराम । क्र.सं: । मिति: । १. घरमुलीको नाम, थर: । २. सम्बद्ध उपभोक्ता समूहको नाम: । ३. ठेगाना: । ४. घरको विवरण: । क्र.सं. घर धनीको नाम घर र घरले चर्चेको जग्गाको विवरण कैफियत । जिल्ला गा.पा./न.पा वडा नं. कित्ता नं. क्षेत्रफल (वर्गमिटर) । ५. जग्गाको विवरण: । क्र.सं. जग्गा धनीको नाम जिल्ला गा.पा./न.पा वडा नं. कित्ता नं. क्षेत्रफल (वर्गमिटर) कैफियत । ६. घरपालुवा जनावरको विवरण: । क्र.सं. विवरण सङ्ख्या प्राप्त मिति प्राप्तिको स्रोत कैफियत ।
श्रम अदालत नियमावली २०८० (Labour Court Regulation, 2023)

श्रम अदालत नियमावली, २०८० । नेपाल राजपत्रमा प्रकाशित मिति । २०८० । ०३ । १८ । श्रम ऐन, २०७४ को दफा १५२ ले दिएको अधिकार प्रयोग गरी नेपाल सरकारले देहायका नियमहरू बनाएको छ । परिच्छेद-१ । प्रारम्भिक । १. संक्षिप्त नाम र प्रारम्भ : (१) यी नियमहरूको नाम "श्रम अदालत नियमावली, २०८०" रहेको छ । (२) यो नियमावली तुरुन्त प्रारम्भ हुनेछ । २. परिभाषा : विषय वा प्रसङ्गले अर्को अर्थ नलागेमा यस नियमावलीमा,- । (क) "अदालत" भन्नाले श्रम ऐन, २०७४ को दफा १५१ बमोजिम गठन भएको श्रम अदालत सम्झनु पर्छ । (ख) "अध्यक्ष" भन्नाले अदालतको अध्यक्ष सम्झनु पर्छ । (ग) "इजलास" भन्नाले अदालतको इजलास सम्झनु पर्छ । (घ) "उजुरी" भन्नाले नियम ३ बमोजिम अदालतमा दिइने उजुरी सम्झनु पर्छ र सो शब्दले सोही प्रकृतिको निवेदनलाई समेत जनाउँछ । (ङ) "ऐन" भन्नाले श्रम ऐन, २०७४ सम्झनु पर्छ । (च) "पुनरावेदन" भन्नाले नियम ७ बमोजिम अदालतमा दिइएको पुनरावेदन सम्झनु पर्छ । (छ) "मुद्दा" भन्नाले अदालतमा परेको उजुरी वा पुनरावेदन सम्झनु पर्छ । (ज) "मेलमिलापकर्ता" भन्नाले नियम ३१ बमोजिम मेलमिलापकर्ताको रुपमा सूचीकृत व्यक्ति वा संस्था सम्झनु पर्छ । (झ) "रजिष्ट्रार" भन्नाले अदालतको रजिष्ट्रार सम्झनु पर्छ । (ञ) "वैतनिक कानून व्यवसायी" भन्नाले नियम ५६ बमोजिम नियुक्त भएको कानून व्यवसायी सम्झनु पर्छ । (ट) "सदस्य" भन्नाले अदालतको सदस्य सम्झनु पर्छ र सो शब्दले अध्यक्षलाई समेत जनाउँछ । परिच्छेद-२ । उजुरी तथा पुनरावेदन । ३. उजुरी दिन सक्ने : (१) ऐन तथा अन्य प्रचलित कानूनमा अदालतले शुरू कारबाही र किनारा गर्ने भनी तोकिएको विषयका सम्बन्धमा मर्का पर्ने व्यक्तिले सम्बन्धित कानूनमा उल्लेख भए बमोजिमको हदम्याद भित्र अनुसूची-१ बमोजिमको ढाँचामा अदालत समक्ष उजुरी दिन सक्नेछ । (२) उपनियम (१) बमोजिम उजुरी दिँदा अदालतको मुकाम नरहेको जिल्लाको हकमा सम्बन्धित श्रम तथा रोजगार कार्यालय मार्फत समेत दिन सकिनेछ । (३) उपनियम (२) बमोजिम उजुरी प्राप्त भएमा श्रम तथा रोजगार कार्यालयले त्यस्तो उजुरी हदम्याद भित्रको भए नभएको र रीतपूर्वकको भए नभएको जाँच गरी हदम्याद भित्रको र रीतपूर्वकको भए उजुरीवालालाई अदालतमा हाजिर हुन जानु भन्ने व्यहोराको तारेख तोकी सोको निस्सा दिई त्यस्तो उजुरी सहितको मिसिल अदालतमा यथाशीघ्र पठाई दिनु पर्नेछ । ४. उजुरीमा खुलाउनु पर्ने विषय : (१) नियम ३ बमोजिम दिइने उजुरीमा देहायका विषय खुलाउनु पर्नेछ:- । (क) अदालतको नाम, । (ख) उजुरीवालाको नाम, थर, ठेगाना, सम्पर्क नम्बर, सम्भव भएसम्म इमेल ठेगाना र निजको बाबु वा आमाको नाम, थर, । (ग) विपक्षी वा प्रतिवादीको नाम, थर, ठेगाना, सम्पर्क नम्बर, उपलब्ध भएसम्म इमेल ठेगाना र निजको बाबु वा आमाको नाम, थर, । (घ) उजुरीको विषय, । (ङ) उजुरी तथा दाबीको सिलसिलेवार व्यहोरा, । (च) अदालतको अधिकार क्षेत्रको विषय, । (छ) उजुरी, निवेदन तथा दाबीसँग सम्बन्धित कानून, । (ज) सङ्गठित संस्थाको तर्फबाट उजुरी दर्ता गर्दा त्यस्तो सङ्गठित संस्थाको कानूनमा अन्यथा व्यवस्था भएको बाहेक त्यस्तो संस्थाको सञ्चालक समितिबाट निर्णय भएको अख्तियारनामा, । (झ) सोही विषयमा अन्यत्र उजुरी वा निवेदन परेको भए सो कुरा, । (ञ) हदम्याद सम्बन्धी व्यवस्था, । (ट) सम्बन्धित प्रमाणहरू ।
श्रम अदालत नियमावली २०८० (Labour Court Regulation, 2023)

(ज) सङ्गठित संस्थाको तर्फबाट उजुरी दर्ता गर्दा त्यस्तो सङ्गठित संस्थाको कानूनमा अन्यथा व्यवस्था भएको बाहेक त्यस्तो संस्थाको सञ्चालक समितिबाट निर्णय भएको अख्तियारनामा, । (झ) सोही विषयमा अन्यत्र उजुरी वा निवेदन परेको भए सो कुरा, । (ञ) हदम्याद सम्बन्धी व्यवस्था, । (ट) सम्बन्धित प्रमाणहरू । (२) उपनियम (१) बमोजिम उजुरी पेश गर्दा उजुरीवालाले देहायका कागजात संलग्न गरी पेश गर्नु पर्नेछ:- । (क) प्रत्येक विपक्षी वा प्रतिवादीलाई एक एक प्रतिका दरले उजुरीको नक्कल, । (ख) जुन कानून अन्तर्गत त्यस्तो उजुरी दिएको हो सो कानूनमा त्यसरी उजुरी दिनु अघि कुनै निकाय वा पदाधिकारीको स्वीकृति लिनु पर्ने कुरा उल्लेख भएको भए त्यस्तो स्वीकृति । ५. उजुरीको जाँचबुझ, दर्ता र दरपीठ : (१) नियम ३ को उपनियम (१) वा (३) बमोजिम उजुरी प्राप्त भए पछि रजिष्ट्रारले त्यस्तो उजुरी सम्बन्धमा देहायका कुराहरूको जाँचबुझ गर्नु पर्नेछ:- । (क) उजुरीवालाको दाबी वा निजले विपक्षी वा प्रतिवादी उपर लगाउन खोजेको अभियोग वा दाबी कानूनमा आधारित छ वा छैन, । (ख) उजुरीवालाले प्रस्तुत गरेको वा गर्न चाहेको प्रमाण मुद्दामा सरोकारका छन् वा छैनन् र ती प्रमाण उजुरीमा उल्लेख गरेको कुरा प्रमाणित गर्न पर्याप्त छन् वा छैनन्, । (ग) हदम्याद भित्र छ वा छैन, । (घ) कानून बमोजिमको ढाँचा मिलेको छ वा छैन तथा अदालतको अधिकारक्षेत्र भित्र छ वा छैन । (२) उपनियम (१) बमोजिम रजिष्ट्रारले जाँचबुझ गर्दा उजुरी रीतपूर्वकको देखिएमा अनुसूची-२ बमोजिमको शुल्क लिई सोही दिन उजुरी दर्ता गरी उजुरीवालालाई तारेख तोकी तारेख पर्चा दिनु पर्नेछ । तर नियम ३ को उपनियम (३) बमोजिम श्रम तथा रोजगार कार्यालय मार्फत प्राप्त उजुरीको सम्बन्धमा सो कार्यालयले तोकेको तारेख बमोजिम उजुरीवाला अदालतमा उपस्थित भए पछि त्यस्तो उजुरी जाँचबुझ गरी दर्ताको प्रक्रिया अघि बढाउनु पर्नेछ । (३) उपनियम (१) बमोजिम जाँचबुझ गर्दा त्यस्तो उजुरी हदम्याद भित्र नभएको, अदालतको अधिकार क्षेत्रभित्र नरहेको वा कानून विपरीत भएको कारण दर्ता गर्न नमिल्ने देखिएमा रजिष्ट्रारले दरपीठ गरी अदालतको छाप लगाई सम्बन्धित व्यक्तिलाई भरपाई गराई फिर्ता दिनु पर्नेछ र सोको एक प्रति अदालतमा अभिलेख राख्नु पर्नेछ । (४) उपनियम (३) मा जुनसुकै कुरा लेखिएको भए तापनि कुनै उजुरीमा नियम ४ बमोजिम खुलाउनु पर्ने विषय नखुलाएको वा संलग्न गर्नुपर्ने कागजात संलग्न नगरेको भएमा आवश्यक भए अदालतले उजुरीवालालाई त्यस्तो कुरा खुलाउन वा पेश गर्न लगाई उजुरी दर्ता गर्न सक्नेछ । ६. निवेदन दिन सक्ने : अदालतमा विचाराधीन मुद्दामा कुनै विषयमा तत्काल कुनै आदेश जारी गर्न आवश्यक परेमा सम्बन्धित पक्षले ऐनको दफा १५३ को खण्ड (ङ) बमोजिमको अन्तरकालीन आदेशका लागि अदालतमा निवेदन दिन सक्नेछ । ७. पुनरावेदन दिन सक्ने : (१) ऐनको दफा १६५ बमोजिम पुनरावेदन दिन चाहने व्यक्तिले सो दफा बमोजिमको अवधिभित्र अनुसूची-३ बमोजिमको ढाँचामा अदालत समक्ष पुनरावेदन दिन सक्नेछ ।
श्रम अदालत नियमावली २०८० (Labour Court Regulation, 2023)

७. पुनरावेदन दिन सक्ने : (१) ऐनको दफा १६५ बमोजिम पुनरावेदन दिन चाहने व्यक्तिले सो दफा बमोजिमको अवधिभित्र अनुसूची-३ बमोजिमको ढाँचामा अदालत समक्ष पुनरावेदन दिन सक्नेछ । (२) उपनियम (१) बमोजिम पुनरावेदन दिँदा अदालतको मुकाम नभएको जिल्लाको हकमा सम्बन्धित श्रम तथा रोजगार कार्यालय मार्फत दिन सकिनेछ र श्रम तथा रोजगार कार्यालयले यसरी प्राप्त हुन आएको पुनरावेदनपत्र रीतपूर्वकको भए नभएको जाँच गरी रीतपूर्वकको भए सो पक्षलाई अदालतमा हाजिर हुन जानु भन्ने व्यहोराको तारेख तोकी सोको निस्सा दिई त्यस्तो पुनरावेदनपत्र सहितको मिसिल यथाशीघ्र अदालतमा पठाई दिनु पर्नेछ । ८. पुनरावेदनपत्र दर्ता गर्दा खुलाउनु पर्ने विषय : (१) नियम ७ बमोजिमको पुनरावेदनमा देहायका विषय खुलाउनु पर्नेछ:- । (क) पुनरावेदकको नाम, थर, ठेगाना, बाबु वा आमाको नाम, सम्पर्क नम्बर र सम्भव भएसम्म इमेल ठेगाना, । (ख) सुरु निर्णय गर्ने निकाय वा प्रतिष्ठानको नाम र निर्णय वा आदेश भएको मिति, । (ग) जुन निर्णय वा आदेशमा चित्त नबुझेको हो सो निर्णय गर्ने पदाधिकारीको नाम, । (घ) प्रत्यर्थीको पूरा नाम, सम्पर्क नम्बर र सम्भव भएसम्म इमेल ठेगाना र कुनै व्यक्तिलाई प्रत्यर्थी बनाइएको भए निजको बाबु वा आमाको नाम, । (ङ) मुद्दाको नाम, । (च) निर्णय वा आदेश थाहा पाएको मिति, । (छ) पुनरावेदनको म्याद सम्बन्धी व्यवस्था, । (ज) पुनरावेदन जिकिर, कानूनी व्यवस्था तथा पुनरावेदन जिकिरलाई पुष्टि गर्ने प्रमाण, । (झ) अदालतको अधिकार क्षेत्र सम्बन्धी विषय । (२) उपनियम (१) बमोजिम पुनरावेदन दर्ता गर्दा देहायका कागजात संलग्न गर्नु पर्नेछ:- । (क) निर्णय वा अन्तिम आदेशको प्रतिलिपि, । (ख) पुनरावेदकको नागरिकता वा परिचयपत्र, । (ग) वारेस मार्फत दिइने पुनरावेदनमा रीतपूर्वकको वारेसनामा, । (घ) कुनै सङ्गठित संस्थाको तर्फबाट पुनरावेदन गर्न आएको भए सञ्चालक समितिले अख्तियारी दिएको निर्णय र पत्र । ९. पुनरावेदनपत्रको जाँचबुझ, दर्ता र दरपीठ गर्न सक्ने : (१) नियम ७ को उपनियम (१) बमोजिम पुनरावेदन प्राप्त भएपछि रजिष्ट्रारले रीत पूर्वकको भए नभएको जाँच गरी रीतपूर्वकको भए अनुसूची-२ बमोजिमको दस्तुर लिई त्यस्तो पुनरावेदन दर्ता गरी पुनरावेदकलाई त्यसको निस्सा दिनु पर्नेछ । (२) नियम ७ को उपनियम (२) बमोजिम श्रम तथा रोजगार कार्यालय मार्फत प्राप्त पुनरावेदनको सम्बन्धमा सो कार्यालयले तोकेको तारेख बमोजिम पुनरावेदक अदालतमा उपस्थित भए पछि उपनियम (१) बमोजिमको कारबाही गर्नु पर्नेछ । (३) उपनियम (१) बमोजिम जाँच गर्दा त्यस्तो पुनरावेदन रीत नपुऱ्याई ल्याएको देखिएमा रजिष्ट्रारले दरपीठ गर्न वा म्यादभित्र रीत पुऱ्याई ल्याउन सम्बन्धित पुनरावेदकलाई निर्देशन दिन सक्नेछ । (४) उपनियम (३) बमोजिम निर्देशन प्राप्त भएमा पुनरावेदकले म्यादभित्र रीत पुऱ्याई ल्याएमा रजिष्ट्रारले त्यस्तो पुनरावेदन दर्ता गर्नु पर्नेछ । १०. निर्णय मिसिल तथा अन्य कागजात झिकाउने : (१) अदालतमा उजुर वा पुनरावेदन दर्ता भएपछि रजिष्ट्रारले सम्बन्धित निकाय, प्रतिष्ठान, संस्था वा रोजगारदाताबाट कर्मचारी विनियमावली भए सो विनियमावली र निर्णय सहितको सुरु मिसिल लगायतका आवश्यक सक्कल कागजात झिकाउनु पर्नेछ ।
श्रम अदालत नियमावली २०८० (Labour Court Regulation, 2023)

१०. निर्णय मिसिल तथा अन्य कागजात झिकाउने : (१) अदालतमा उजुर वा पुनरावेदन दर्ता भएपछि रजिष्ट्रारले सम्बन्धित निकाय, प्रतिष्ठान, संस्था वा रोजगारदाताबाट कर्मचारी विनियमावली भए सो विनियमावली र निर्णय सहितको सुरु मिसिल लगायतका आवश्यक सक्कल कागजात झिकाउनु पर्नेछ । (२) उपनियम (१) बमोजिम झिकाएको निर्णय मिसिल लगायतका आवश्यक कागजात प्राप्त भएको सात दिनभित्र रजिष्ट्रारले त्यस्तो मुद्दा इजलास समक्ष पेश गर्ने गरी पेशी चढाउनु पर्नेछ । (३) उपनियम (२) मा जुनसुकै कुरा लेखिएको भए तापनि कुनै कारणवश मिसिल प्राप्त हुन नआएमा वा पटक-पटक पत्र बुझेर पनि सम्बन्धित निकायले मिसिल नपठाएमा रजिस्ट्रारले त्यस्तो मुद्दा पेशी चढाई इजलासबाट भएको आदेश बमोजिम गर्नु पर्नेछ । (४) अदालतले मिसिल वा मुद्दा सम्बन्धी लिखत पठाउन कुनै निकाय वा प्रतिष्ठान वा रोजगारदातालाई आदेश दिएकोमा मनासिब समयभित्र त्यस्तो आदेशको पालना नभएमा वा अनुचित हैरानी गरेमा अदालतले त्यस्तो निकाय वा प्रतिष्ठानको प्रमुख, रोजगारदाता वा जिम्मेवार कर्मचारीलाई प्रचलित कानून बमोजिम कारबाही गर्न सम्बन्धित निकायमा लेखी पठाउन सक्नेछ । (५) उपनियम (४) बमोजिम लेखी आएमा सम्बन्धित निकायले प्रचलित कानून बमोजिम कारबाही गरी सोको जानकारी अदालतलाई दिनु पर्नेछ । परिच्छेद-३ । म्याद जारी गर्ने, साक्षी प्रमाण बुझ्ने तथा प्रत्यर्थी झिकाउने । ११. म्याद जारी गर्ने : (१) यस नियमावली बमोजिम अदालतमा परेको उजुरी सम्बन्धमा विपक्षीलाई म्याद जारी गर्दा अनुसूची-४ बमोजिमको ढाँचामा जारी गर्नु पर्नेछ । (२) उपनियम (१) बमोजिम जारी गरिएको म्याद तामेल गर्दा विपक्षी वा निजका एकासगोलको उमेर पुगेका कुनै सदस्यलाई बुझाउनु पर्नेछ । विपक्षी वा निजको परिवारको उमेर पुगेका सदस्य फेला नपरेमा वा त्यस्ता व्यक्तिले म्याद बुझी लिन इन्कार गरेमा सोही व्यहोरा जनाई सम्बन्धित गाउँपालिका वा नगरपालिकाको सम्बन्धित वडाको वडा अध्यक्ष वा वडा सदस्य वा कुनै सरकारी कार्यालयको कर्मचारी वा सम्बन्धित वडाको दुईजना स्थानीय व्यक्तिको रोहवरमा त्यस्तो म्याद गाउँपालिका वा नगरपालिकाको कार्यालयमा वा प्रतिवादीको घर भएको वडा कार्यालयमा टाँसी दिनु पर्नेछ । यसरी टाँसिए पछि त्यस्तो म्याद रीतपूर्वक तामेल भएको मानिनेछ । तर उजुरवालाले गलत ठेगाना लेखिदिएको वा अदालतद्वारा गलत ठेगाना उल्लेख गरेको कारणले विपक्षीको घर डेरा पत्ता लाग्न सकेको रहेनछ भने यस उपनियम बमोजिम म्याद टाँस गरिएको कारणले मात्र त्यस्तो म्याद रीतपूर्वक तामेल भएको मानिने छैन । (३) प्रतिष्ठान वा सङ्गठित संस्था वा रोजगारदाताको नाउँमा जारी हुने म्याद तामेल गर्दा प्रतिष्ठान वा सङ्गठित संस्था वा रोजगारदाताको प्रमुख वा कर्मचारीलाई बुझाउनु पर्नेछ र त्यस्तो व्यक्ति फेला नपरेमा वा निजले बुझी लिन इन्कार गरेमा सम्बन्धित गाउँपालिका वा नगरपालिकाको सम्बन्धित वडाको वडा अध्यक्ष वा वडा सदस्य वा सम्बन्धित वडाको स्थानीय दुईजना व्यक्तिको रोहवरमा सोही व्यहोरा जनाई त्यस्तो प्रतिष्ठान वा सङ्गठित संस्था वा रोजगारदाताको कार्यालयमा वा त्यस्तो प्रतिष्ठान वा सङ्गठित संस्था वा रोजगारदाताको कार्यालय रहेको सम्बन्धित वडा कार्यालयमा टाँस गर्न सकिनेछ र यसरी टाँस गरेपछि त्यस्तो म्याद रीतपूर्वक तामेल भएको मानिनेछ ।
श्रम अदालत नियमावली २०८० (Labour Court Regulation, 2023)

(४) यस नियम बमोजिम म्याद तामेल गर्दा उपनियम (२) बमोजिम विपक्षी वा निजको एकासगोलको उमेर पुगेको व्यक्ति वा उपनियम (३) बमोजिम प्रतिष्ठान वा सङ्गठित संस्थाको प्रमुख वा कर्मचारीले नै म्याद बुझेकोमा एक एक प्रति उजुरीको नक्कल समेत म्याद बुझी लिने व्यक्तिलाई बुझाई दिनु पर्नेछ र म्याद टाँस भएकोमा विपक्षी अदालतमा हाजिर भएका बखत त्यस्तो म्याद बुझाई दिनु पर्नेछ । (५) यस नियम बमोजिम जारी हुने म्याद तामेल गर्न जाने कर्मचारीले बाटाका म्याद बाहेक साधारणतया तीन दिनभित्र म्याद तामेल गरिसक्नु पर्नेछ । कुनै मनासिब कारण नभई सो अवधिभित्र म्याद तामेल नगरेमा त्यस्तो कर्मचारीलाई सेवा शर्त सम्बन्धी प्रचलित कानून बमोजिम कारबाही गर्न सकिनेछ । (६) कसैले आफ्नो नाममा जारी भएको म्याद अदालतबाटै बुझिलिन आफ्नो नागरिकता वा परिचयपत्र खुल्ने कुनै कागजातको प्रतिलिपि सहित निवेदन दिएमा अदालतले निजलाई म्याद बुझाउन सक्नेछ र त्यसरी म्याद बुझाएमा त्यस्तो म्याद रीतपूर्वक तामेल भएको मानिनेछ । (७) अदालतको मुकाम नरहेको जिल्लाका विपक्षी रहेकामा त्यस्ता विपक्षीको सूचना सम्बन्धित जिल्ला अदालत मार्फत तामेल गर्न सकिनेछ । (८) कुनै व्यक्तिको नाममा तामेल गर्नुपर्ने म्याद सूचना तामेल गर्न आवश्यकता अनुसार उजुरवाला वा पुनरावेदकको सहयोग लिन सकिनेछ र यसरी सहयोग मागेमा म्याद सूचना तामेली कार्यमा आवश्यक सहयोग पुर्‍याउनु सम्बन्धित उजुरवाला वा पुनरावेदकको कर्तव्य हुनेछ । १२. प्रत्यर्थी झिकाउने : (१) अदालतमा परेको पुनरावेदनसँग सम्बन्धित सुरु तथा प्रमाण मिसिल प्राप्त भएको पन्ध्र दिनभित्र इजलास समक्ष त्यस्तो पुनरावेदन पेश गरी प्रारम्भिक सुनुवाई गर्नु पर्नेछ । (२) उपनियम (१) बमोजिम सुनुवाई गर्दा सम्बन्धित निकाय, प्रतिष्ठान, रोजगारदाता वा सम्बन्धित अधिकारीले गरेको निर्णय वा अन्तिम आदेश फरक पर्न सक्ने देखिएमा अदालतले त्यसको कारण खुलाई प्रत्यर्थीलाई लिखित प्रतिवाद सहित स्वयं वा आफ्नो प्रतिनिधि मार्फत अदालतमा उपस्थित हुन आदेश दिनु पर्नेछ । (३) उपनियम (२) बमोजिम अदालतले प्रत्यर्थी झिकाउने आदेश जारी गरेपछि रजिस्ट्रारले विपक्षी बनाइएको पक्षलाई सात दिनको म्याद दिई अनुसूची-५ बमोजिमको ढाँचामा म्याद सूचना तयार गरी पठाउनु पर्नेछ । त्यस्तो सूचना सम्बन्धित कर्मचारीले बाटाका म्याद बाहेक साधारणतया तीन दिनभित्र तामेल गर्नु पर्नेछ । (४) उपनियम (३) बमोजिमको सूचना तामेल गर्दा नियम ११ बमोजिमको प्रक्रिया अवलम्बन गर्नु पर्नेछ । (५) उपनियम (२) वा (३) मा जुनसुकै कुरा लेखिएको भए तापनि उपनियम (१) बमोजिम सुनुवाई गर्दा सम्बन्धित निकाय, प्रतिष्ठान, रोजगारदाता वा सम्बन्धित अधिकारीले गरेको निर्णय वा अन्तिम आदेशमा फरक पर्ने नदेखिएमा इजलासले प्रत्यर्थी झिकाउने आदेश नगरी सम्बन्धित निकाय, प्रतिष्ठान, रोजगारदाता वा सम्बन्धित अधिकारीले गरेको निर्णय सदर गर्न सक्नेछ । १३. म्याद वा सूचना बुझी लिनुपर्ने : (१) नियम ११ वा १२ बमोजिम अदालतबाट जारी म्याद वा सूचना बुझी लिनु सम्बन्धित व्यक्ति, प्रतिष्ठान, रोजगारदाता वा संस्थाको कर्तव्य हुनेछ ।
श्रम अदालत नियमावली २०८० (Labour Court Regulation, 2023)

१३. म्याद वा सूचना बुझी लिनुपर्ने : (१) नियम ११ वा १२ बमोजिम अदालतबाट जारी म्याद वा सूचना बुझी लिनु सम्बन्धित व्यक्ति, प्रतिष्ठान, रोजगारदाता वा संस्थाको कर्तव्य हुनेछ । (२) उपनियम (१) बमोजिम समयमा त्यस्तो म्याद वा सूचना नबुझेमा, बुझ्न नमानेमा त्यस्तो म्याद वा सूचना सम्बन्धित पक्षलाई बुझाउनको लागि अदालतले स्थानीय प्रहरी प्रशासनको सहयोग लिन सकिनेछ र यसरी सहयोग गर्नु प्रहरी प्रशासनको कर्तव्य हुनेछ । १४. विद्युतीय माध्यम वा पत्रिका मार्फत म्याद तामेल गर्न सकिने : (१) नियम ११ बमोजिम म्याद तामेल हुन नसकेमा र उजुरवाला वा पुनरावेदकले इमेल वा अभिलेख हुन सक्ने विद्युतीय माध्यमको ठेगाना उपलब्ध गराएको भएमा सो माध्यमबाट समेत म्याद तामेल गराउन सकिनेछ । (२) उपनियम (१) बमोजिम म्याद तामेल हुन नसकेमा कुनै राष्ट्रिय दैनिक पत्रिकामा सूचना प्रकाशन गरेर म्याद तामेल गर्न सकिनेछ । (३) उपनियम (१) र (२) बमोजिम म्याद तामेल गरेपछि म्याद प्राप्त गर्नुपर्ने व्यक्तिले म्याद बुझेको मानिनेछ । (४) उपनियम (२) बमोजिम सूचना प्रकाशन गर्दा लाग्ने खर्च उजुरवाला वा पुनरावेदकबाट लिइनेछ र उजुरवाला वा पुनरावेदकको माग बमोजिम निर्णय भएमा फैसला कार्यान्वयन गर्दा विपक्षीबाट उजुरवाला वा पुनरावेदकलाई त्यस्तो खर्च बराबरको रकम बिगो सरह भराइनेछ । १५. तामेलीको जाँच गर्ने : नियम ११, १२ वा १४ बमोजिम म्याद वा सूचना तामेल भई आएपछि रजिस्ट्रारले रीतपूर्वक तामेल भएको छ, छैन आवश्यक भए तामेल गर्ने कर्मचारीको प्रतिवेदन समेत लिई रीतपूर्वक तामेल भएको देखिएमा तामेली म्यादको प्रति मिसिल साथ राख्नु पर्नेछ र रीत नपुगेको भए त्यस्तो म्याद वा सूचना बदर गरी पुनः म्याद वा सूचना तामेल गराउनु पर्नेछ । १६. प्रतिउत्तरपत्र पेश गर्न वा बयान दिन सक्ने: (१) कुनै विपक्षीले म्यादभित्र अदालत समक्ष उपस्थित भई प्रतिउत्तरपत्र पेश गर्न वा प्रतिउत्तरपत्रको सट्टा बयान दिन सक्नेछ । (२) उपनियम (१) बमोजिम विपक्षीले प्रतिउत्तरपत्रको सट्टा बयान दिन चाहेमा निजको बयान लेखबद्ध गरी सहिछाप गराई मिसिल साथ राख्नु पर्नेछ । (३) उपनियम (१) वा (२) बमोजिम प्रतिउत्तरपत्र पेश गर्दा वा बयान गर्दा अनुसूची-२ बमोजिमको दस्तुर लाग्नेछ । (४) अदालतमा परेको पुनरावेदनमा प्रत्यर्थी झिकाउने आदेश भई लिखित प्रतिवाद सहित हाजिर हुन आउँदा सम्बन्धित पक्षले अनुसूची-२ बमोजिमको दस्तुर बुझाउनु पर्नेछ । १७. साक्षी बुझ्ने र बकाउने : (१) उजुरवालाले उजुरीमा र विपक्षीले प्रतिउत्तरपत्र वा बयानमा साक्षीको उल्लेख गरेको रहेछ भने प्रतिउत्तरपत्र पेश भई सकेपछि परे पछि वा बयान दिई सकेपछि वा सोको म्याद नाघे पछि अदालतले साक्षी बुझ्ने आदेश दिन सक्नेछ र त्यसरी आदेश भएपछि अदालतले साक्षी उपस्थित गराउन सम्बन्धित पक्षलाई मनासिब म्याद दिई त्यस्तो साक्षीको बकपत्र गराउनु पर्नेछ । (२) उपनियम (१) बमोजिम तोकिएको म्यादमा साक्षीलाई अदालत समक्ष उपस्थित गराउने दायित्व सम्बन्धित पक्षको हुनेछ । (३) उपनियम (१) र (२) मा जुनसुकै कुरा लेखिएका भए तापनि मुद्दाको कारबाहीका सम्बन्धमा साक्षी नराखेको अन्य कुनै व्यक्ति बुझ्नु पर्ने आवश्यक छ भन्ने कुरा इजलासलाई लागेमा त्यस्तो व्यक्तिलाई अदालत समक्ष उपस्थित हुने आदेश दिन सक्नेछ ।